Jekaterina Dasjkova
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Jekaterina Dasjkova var en russisk fyrstinne, nær alliert av Katarina den store og en betydningsfull representant for opplysningstiden i Russland.
Hun hadde en bred utdannelse i blant annet matematikk og litteratur og foretok flere reiser i Vest-Europa. I 1783 ble hun direktør av vitenskapsakademiet og samme år grunnla hun sammen med keiserinnen Det russiske akademiet, etter mønster av det franske Académie française, og ble dets første president. Akademiets sto for utgivelsen av den første Akademiordboken, et svært ambisiøst prosjekt i seks bind, utarbeidet mellom 1783 og 1794 (første bind kom ut i 1787). Dasjkova deltok i arbeidet sammen med en rekke av 1700-tallets forfattere, som Gavrila Derzjavin og Denis Fonvizin.Dasjkova redigerte også et tidsskrift, oversatte fra fransk og engelsk, skrev artikler og to skuespill, dikt (på russisk og på fransk) og ga ut sine memoarer i to bind på fransk (Mon histoire, Paris 1804). Les mer i Store norske leksikon opplysningstiden Russlands historie Russlands litteratur